Amsuqel mi ara yessuqel yewwi‑d fell-as ad yefhem lmeɛna n weḍris ara d-yessuqel, syin ad iɛeddi ɣer tsuqilt maca ilaq ad isseḥbiber ɣef unamek n weḍris (A). Amsuqel ilaq ad yefhem anamek s umata, mačči arama yesseḍfar awalen am wakken mseḍfaren di tutlayt taɣbalut. « Deg-s amsuqel ad yesuqel akken i yebɣa netta, yewwi-d kan fell-as ad iɣer aḍris-is akken i ilaq wa ad yegzu ayen i yellan daxel-is syin akin yezmer ad yessuqel akken i yefhem deg wayen i yeɣra maca yewwi-d fell-as ad yesseḥbiber ɣef unamek n weḍris-nni ». Am wakken i t-id-yessebgen Mahrazi M.10 (tasuqilt-nneɣ).